CELEX: 32008D0804
Language: bg
Date: 2008-10-17 00:00:00
Title: 2008/804/ЕО: Решение на Комисията от 17 октомври 2008 година за изменение на Решение 2004/211/ЕО по отношение на записите за Бразилия, Черна гора и Сърбия в списъка на трети страни и части от тях, от които се разрешава вносът в Общността на живи еднокопитни и сперма, яйцеклетки и ембриони от еднокопитни (нотифицирано под номер C(2008) 6024) (Текст от значение за ЕИП)

18.10.2008   
            
            
               BG
            
            
               Официален вестник на Европейския съюз
            
            
               L 277/36
            
         
      РЕШЕНИЕ НА КОМИСИЯТА
   
   от 17 октомври 2008 година
   за изменение на Решение 2004/211/ЕО по отношение на записите за Бразилия, Черна гора и Сърбия в списъка на трети страни и части от тях, от които се разрешава вносът в Общността на живи еднокопитни и сперма, яйцеклетки и ембриони от еднокопитни
   (нотифицирано под номер C(2008) 6024)
   (текст от значение за ЕИП)
   (2008/804/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4 и уводното изречение и точки i) и ii) на член 19, от нея,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3, буква а) от нея,
   като има предвид, че:
   
               (1)
            
            
               В Директива 90/426/ЕИО се определят ветеринарно-санитарните условия за вноса в Общността на живи еднокопитни животни. В нея е предвидено, че вносът на еднокопитни животни в Общността се разрешава само от трети страни или от части от техните територии, в които не е имало случаи на сап за период от поне шест месеца.
            
         
               (2)
            
            
               С Решение 2004/211/ЕО на Комисията от 6 януари 2004 година относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни (3), се установява списък с трети страни или части от тях, когато се прилага регионализация, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, приложими към този внос. Списъкът е изложен в приложение I към посоченото решение.
            
         
               (3)
            
            
               Наблюдават се случаи на венецуелски енцефаломиелит по еднокопитните и сап в части от територията на Бразилия, следователно вносът на еднокопитни животни, а вследствие от това и на сперма, яйцеклетки и ембриони от тях, се разрешава само от частите от територията ѝ, в които не се наблюдават случаи на болестта и които са означени с „BR-1“ в колона 4 от приложение I към Решение 2004/211/ЕО. Щатът São Paulo е включен в посочения списък.
            
         
               (4)
            
            
               През септември 2008 г. Бразилия уведоми Световната организация за здравето на животните (OIE) за потвърждаването на случай на поява на сап при кон в предградията на щата São Paulo. Предвид факта, че този щат вече не е без случаи на сап, той следва да бъде заличен от списъка, изложен в приложение I към Решение 2004/211/ЕО.
            
         
               (5)
            
            
               Предвид предоставената от Бразилия информация и гаранции е възможно за ограничен период от време да се разреши от част от територията на щата São Paulo да се въведат повторно регистрирани коне след временен износ в съответствие с изискванията на Решение 93/195/ЕИО на Комисията от 2 февруари 1993 година относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ (4).
            
         
               (6)
            
            
               Освен това в списъка, установен с приложение I към Решение 2004/211/ЕО, следва да се предвиди разделянето на митническите територии на Черна гора и на Сърбия, като тези две трети страни следва да бъдат изброени отделно, с което се позволява вносът на живи еднокопитни, сперма, яйцеклетки и ембриони от еднокопитни от Черна гора и от Сърбия да бъде при същите допълнителни условия, както е определено в момента за „Сърбия и Черна гора“ в посоченото приложение.
            
         
               (7)
            
            
               Поради това приложение I към Решение 2004/211/ЕО следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2004/211/ЕО се изменя, както следва:
   
               1.
            
            
               Записът за Бразилия се замества със следното:
               
                           „BR
                        
                        
                           Бразилия
                        
                        
                           BR-0
                        
                        
                           Цялата територия
                        
                        
                            
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                     
                           BR-1
                        
                        
                           Щатите
                           Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
                        
                        
                           D
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                            
                        
                     
                           BR-2
                        
                        
                           Sociedade Hipica Paulista, летището Viracopos и шосето между тях в щата São Paulo
                        
                        
                           D
                        
                        
                           —
                        
                        
                           X
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           Важи до 15.11.2008 г.“
                        
                     
         
               2.
            
            
               Вмъква се следният запис за Черна гора между записа за Мароко и за бившата югославска република Македония:
               
                           „ME
                        
                        
                           Черна гора
                        
                        
                           ME-0
                        
                        
                           Цялата територия
                        
                        
                           B
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X“
                        
                        
                            
                        
                     
         
               3.
            
            
               Добавя се следният запис за Сърбия между записа за Катар и записа за Русия:
               
                           „RS
                        
                        
                           Сърбия
                        
                        
                           RS-0
                        
                        
                           Цялата територия
                        
                        
                           B
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X“
                        
                        
                            
                        
                     
         
               4.
            
            
               Записът за Сърбия и Черна гора се заличава.
            
         Член 2
   Адресати на настоящото решение са държавите-членки.
   
      Съставено в Брюксел на 17 октомври 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 42.
   
      (2)  ОВ L 268, 14.9.1992 г., стр. 54.
   
      (3)  ОВ L 73, 11.3.2004 г., стр. 1.
   
      (4)  ОВ L 86, 6.4.1993 г., стр. 1.